Aksieplan om onteiening sonder vergoeding te stop | Maroela Media
Aksieplan om onteiening sonder vergoeding te stop
Die VF Plus het Maandag sy aksieplan bekend gemaak om die ANC-regering se planne om die Grondwet te wysig om onteiening sonder vergoeding moontlik te maak, stop te sit. Die aksieplan sal gevoer word onder die vaandel: SLAAN TERUG SA / FIGHT BACK SA.
Die party het in 'n persverklaring gesê landwye inligtingsessies word beplan om openbare deelname aan te moedig en te koördineer. "Die proses van grondwetwysiging en die implikasies van onteiening sonder vergoeding sal met verskeie organisasies, sakekamers en landbouverenigings bespreek word," het die party gesê.
Die VF Plus het gesê soveel as moontlik voorleggings deur die burgerlike samelewing en individue moet tydens die openbare deelname-proses ingedien word om beswaar teen die voorgestelde grondwetwysiging aan te teken.
"Suid-Afrikaners moet daarvan bewus gemaak word dat die voorgestelde wysiging alle Suid-Afrikaners se eiendomsreg, wat nie slegs die eienaars van landbougrond raak nie, sal wegneem en die ekonomie van Suid-Afrika sal vernietig."
Die party gaan ook 'n vergadering met president Cyril Ramaphosa versoek en sal later 'n griefskrif tesame met 'n petisie aan hom oorhandig.
"Die petisie sal deel vorm van die openbare deelname-proses. Die petisie word landwyd versprei en is ook aanlyn beskikbaar by: www.slaanterugsa.org.za."
Die party beplan ook 'n massabetoging vir Suid-Afrikaners om op te staan vir die beskerming van hul eiendomsreg en om 'n trustfonds te stig vir fondswerwing om die nodige regsaksies te befonds.
"Aktiewe skakeling met die Europese parlement, regerings, die Verenigde Nasies (VN) en ook deur middel van die VF Plus se lidmaatskap aan UNPO word ook beplan. Die leier van die VF Plus sal op 21 Maart na Europa vertrek vir verskeie vergaderings in hierdie verband. Suid-Afrika is 'n ondertekenaar van die VN se Verklaring oor Menseregte. Onteiening sonder vergoeding is 'n oortreding van artikel 17 van hierdie verklaring," het die party afgesluit.
Man aangekla van moord op sy vrou
Kyk gerus weer na die oudmodiese gebruik om alle werkwoorde aan die einde van sinne saam te bondel
Fantasties!! Ons moet saam staan en dankie vir julle harde werk VF+.
Jip, hier gaan ons al weer…. teken petisies en dink die ANC of die buiteland gaan omgee. Dit terwyl die EFF (en andere) luidkeels vertel hoe hulle swartes meer lief het, hulle ons blankes se kele gaan afsny en dat blankes "bly" kan wees hulle vra (nog nie) vir 'n volksmoord nie… Dit terwyl daar DAAGLIKS boere brutaal vermoor word in hierdie land….
Ek stem ten minste reg.
So state capture was nie genoeg nie nou will dit voorkom as of SA burgers slawe vir die staat moet wees. Geen reg op geen grond ensvoorts. 20ste eeu morderne slawe skap!!!!